วันอังคารที่ 4 ตุลาคม 2565
สมอ. เปิดโผรายชื่อมาตรฐาน 620 เรื่อง แผนกำหนดมาตรฐานปี 2566 ตอบโจทย์นโยบายรัฐบาล ทั้งยานยนต์ไฟฟ้า ระบบขนส่งทางราง และเกษตรอัจฉริยะ
สมอ. เปิดโผรายชื่อมาตรฐาน มอก. ปี 2566 ทั้งกำหนดใหม่ และเก่าที่ต้องทบทวน จำนวน 620 เรื่อง เน้นกลุ่มอุตสาหกรรมเป้าหมายตามนโยบายรัฐบาล ยานยนต์ไฟฟ้า ดิจิทัล นวัตกรรม ระบบขนส่งทางราง เชื้อเพลิงชีวภาพ เครื่องมือแพทย์ และเกษตรอัจฉริยะ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ากระทรวงอุตสาหกรรมได้เร่งรัดให้สำนักงานมาตรฐานผลิตภัณฑ์อุตสาหกรรม(สมอ.)จัดทำแผนการกำหนดมาตรฐานในปีงบประมาณ2566โดยเร็วโดยให้สอดคล้องตามแผนแม่บทการกำหนดมาตรฐานระยะ5ปี(พ.ศ.2565-2569)ที่ผ่านความเห็นชอบจากคณะกรรมการมาตรฐานผลิตภัณฑ์อุตสาหกรรม(กมอ.)หรือบอร์ดสมอ.แล้วซึ่งตามแผนแม่บทการกำหนดมาตรฐานปีงบประมาณ2566สมอ.จะต้องกำหนดมาตรฐานไม่น้อยกว่า425เรื่องและผมได้รับรายงานว่าการประชุมบอร์ดสมอ.เมื่อวันที่20กันยายน2565ที่ผ่านมาบอร์ดได้เห็นชอบแผนการกำหนดมาตรฐานของสมอ.ในปีงบประมาณ2566แล้วจำนวน620เรื่องซึ่งมากกว่าที่แผนกำหนดไว้195เรื่องครอบคลุมตามกลุ่มอุตสาหกรรมเป้าหมายสอดคล้องตามนโยบายรัฐบาลและแผนพัฒนาเศรษฐกิจและสังคมแห่งชาติฉบับที่13แผนแม่บทการพัฒนาอุตสาหกรรมแห่งชาติรวมทั้งแนวโน้มทิศทางของมาตรฐานและกฎระเบียบระหว่างประเทศตลอดจนความต้องการของภาคอุตสาหกรรม
นายจุลพงษ์ทวีศรีรองปลัดกระทรวงอุตสาหกรรมในฐานะประธานคณะกรรมการมาตรฐานผลิตภัณฑ์อุตสาหกรรม(กมอ.)กล่าวเพิ่มเติมว่าแผนการกำหนดมาตรฐานของสมอ.ในปีงบประมาณ2566จำนวน620เรื่องเป็นมาตรฐานกำหนดใหม่จำนวน501เรื่องครอบคลุมมาตรฐานกลุ่มอุตสาหกรรมเอสเคิร์ฟจำนวน52เรื่อง นิวเอสเคิร์ฟจำนวน70เรื่องกลุ่มอุตสาหกรรมอื่นๆจำนวน84เรื่องมาตรฐานเพื่อส่งเสริมผู้ประกอบการจำนวน283เรื่องและมาตรฐานตามนโยบายอีก12เรื่องเช่นโดรนสำหรับเกษตรอัจฉริยะเครื่องฆ่าเชื้อด้วยยูวีซีท่อเข็มเหล็กกล้าไร้สนิมสำหรับการผลิตเครื่องมือแพทย์ ถังเก็บน้ำพลาสติกยับยั้งแบคทีเรียเครื่องแปลงขยะเศษอาหารและเศษวัชพืชโดยใช้จุลินทรีย์หลอดพลาสติกชีวภาพคอมพาวด์กัญชง เครื่องยึดเหนี่ยวราง(Rail Fastener)ชุดชิ้นส่วนสำหรับรถจักรยานยนต์ไฟฟ้าดัดแปลง ยางปิดช่องว่างระหว่างชานชาลากับขบวนรถขนส่งทางราง ภาชนะพลาสติกพอลิเอทิลีนเทเรฟทาเลตเรซินแปรใช้ใหม่สำหรับบรรจุน้ำบริโภค รถพยาบาลหุ่นยนต์เคลื่อนที่ขนส่งสิ่งของในสถานพยาบาลและหุ่นยนต์ช่วยดูแลผู้ป่วยในสถานพยาบาลเป็นต้นและมาตรฐานเดิมที่นำมาทบทวนใหม่อีกจำนวน119เรื่องเพื่อให้มีความทันสมัยสอดคล้องกับเทคโนโลยีการผลิตในปัจจุบันเนื่องจากใช้มาเกิน5ปีเช่นสายไฟฟ้าอะลูมิเนียม สีพ่นยานยนต์ หมอนคอนกรีตอัดแรงท่อยางและท่อพลาสติก ฟองน้ำลาเท็กซ์สำหรับทำหมอนและที่นอน น้ำยาประสานท่อพีวีซีแข็งและข้อต่อท่อพีวีซีแข็ง น้ำยางคอมพาวด์เคลือบผ้าปูสระกักเก็บน้ำ กระเบื้องพีวีซีปูพื้น แคลเซียมคาร์บอเนตสำหรับอุตสาหกรรมยาง ผงซักฟอก ขวดนมพลาสติก สีเทียน สายต่อใช้ในทางการแพทย์ ฟิล์มพลาสติกโพลิไวนิลคลอไรด์สำหรับงานเกษตรกรรมข้อต่อสำหรับเครื่องมือแพทย์ใช้กับหลอดเลือดหรือใต้ผิวหนัง กระบอกฉีดยาผ่านใต้ผิวหนังปราศจากเชื้อชนิดใช้ครั้งเดียวเข็มฉีดยาชนิดใช้ครั้งเดียว ขวดยาแก้ว และหลอดยาฉีดเป็นต้น
ด้านนายบรรจงสุกรีฑาเลขาธิการสำนักงานมาตรฐานผลิตภัณฑ์อุตสาหกรรมกล่าวว่า“หลังจากนี้สมอ.จะดำเนินการกำหนดมาตรฐานให้เป็นไปตามแผนฯที่กำหนดไว้โดยเร็วทั้ง620เรื่องที่เป็นมาตรฐานกำหนดใหม่จำนวน501เรื่องและมาตรฐานเดิมที่นำมาทบทวนใหม่อีก119เรื่องเพื่อให้ภาคอุตสาหกรรมได้นำไปใช้เป็นแนวทางในการผลิตสินค้าให้มีคุณภาพเป็นไปตามมาตรฐานเสริมสร้างขีดความสามารถในการแข่งขันให้กับภาคอุตสาหกรรมและคุ้มครองผู้บริโภคให้ปลอดภัยจากการใช้สินค้าทั้งนี้หากสินค้าใดส่งผลกระทบต่อความปลอดภัยของประชาชนสมอ.ในฐานะหน่วยงานด้านการมาตรฐานแห่งชาติจะเร่งรัดดำเนินการจัดทำมาตรฐานและทำการตรวจสอบรับรองเพื่อให้ประชาชนมีความมั่นใจว่าจะได้ใช้สินค้าที่มีมาตรฐานและปลอดภัย”เลขาธิการสมอ.กล่าว